Ριπ Κίρμπι

Ριπ Κίρμπι (Rip Kirby) είναι αναγνωριστικός τίτλος μίας Αμερικανικής εικονογραφημένης σειράς (κόμικς) αστυνομικής υφής, που δημιούργησε ο Άλεξ Ρέιμοντ κατόπιν πρότασης του συγγραφέα, δημοσιογράφου, εκδότη και γενικού διευθυντή της εταιρείας King Features Syndicate, Ward Greene (1892 – 1956) που ήταν και ο εμπνευστής του συγκεκριμένου χαρακτήρα. Η σειρά παρουσιάστηκε ως καθημερινό κόμικ-στριπ εφημερίδων με επιπλέον Κυριακάτικη έκδοση, από τις 4 Μαρτίου του 1946Holtz, Allan (2012). American Newspaper Comics: An Encyclopedic Reference Guide. Ann Arbor: The University of Michigan Press, σ. 332 ISBN 9780472117567 έως και την 26 Ιουνίου 1999.
Υπόθεση
Το πρωταγωνιστικό πρόσωπο (φυσιογνωμικό πρότυπο για το οποίο ήταν ο ίδιος ο Greene) είναι ο βετεράνος νεοϋορκέζος πεζοναύτης Rip Kirby, που μετά τη λήξη του Β’ Π.Π. αποφασίζει να εργαστεί σαν ιδιωτικός ντετέκτιβ. Δίπλα του ως συμπαραστάτες έχει την κοπέλα του, το μανεκέν Judith Lynne “Honey” Dorian (από τα ονόματα των τριών κοριτσιών του ΡέιμοντMendez, Armando E. The Look of Love: The Rise and Fall of the Photo-Realistic Newspaper strip, 1946 – 1970: Alex Raymond and Rip Kirbi, σ. 2. Αρχειοθετήθηκε στις 19 Μαρτίου 2009. Ανακτήθηκε την 1η Ιανουαρίου 2009) και το μεταμελημένο, πρώην διαρρήκτη, Desmond. Ένα από τα βασικά χαρακτηριστικά της σειράς ήταν ότι ο πρωταγωνιστής χρησιμοποιούσε επιστημονικά τεκμηριωμένους τρόπους δράσης.

Συντελεστές
Το σενάριο κράτησαν, κατά σειρά, οι Ward Greene (1946 – 1952), Fred Dickenson (1952 – μέσα ’80ς) και John Franklin Prentice (μέσα ’80ς – 1999) με βοηθό τον Al Williamson. Αρχικός εικονογράφος ήταν ο Ρέιμοντ, μετά το θάνατο του οποίου ανέλαβε για περισσότερα από 40 έτη ο Prentice (1920 – 1999), που ήταν ο συνολικά υπεύθυνος από τα μέσα της δεκαετίας του ’80, γράφοντας και το σενάριο. 
Βραβεία
Ο Ρέιμοντ τιμήθηκε για το συγκεκριμένο έργο με το βραβείο Reuben (1949)Lambiek Comiclopedia: Alex Raymond, ο Prentice δε, με το Βραβείο της Εθνικής Κοινότητας των δημιουργών κόμικς, τρεις φορές (1966, 1967, 1986).
Επανεκδόσεις
Από τις 15 Σεπτεμβρίου 2009 έως το 2019, η εταιρεία IDW αναπαρήγαγε τη σειρά, εκδίδοντας συνολικά 11 Τόμους. Στους τέσσερις πρώτους περιέχεται η δουλειά του Ρέιμοντ και στους υπόλοιπους εκείνη του Prentice, έως και το 1975.

Στην Ελλάδα
Δημοσιεύτηκε επί 2 έτη (ιστορία: "Ο Ληστής με τις Μπιγκόνιες" των Prentice - Dickenson) στο περιοδικό Εικόνες (Α’ Περιόδου) των εκδόσεων Έλκην (1955) της Ελένης Βλάχου. Αργότερα παρουσιάστηκε στα Επίκαιρα και τέλος από την εταιρεία ΜΑΜΟΥΘ COMIX (1 άλμπουμ) μέσω της σειράς «Κλασική Περιπέτεια» (1988).

Παραπομπές

Κατηγορία:Αμερικανικά κόμικς